**O R D I N**

pentru aprobarea Metodologiei şi criteriilor privind acordarea gradaţiei de merit personalului didactic din învăţământul preuniversitar de stat în sesiunea 2021

 Având în vedere prevederile art. 264 din Legea educației naționale nr. 1/2011, cu modificările și completările ulterioare,

în temeiul dispozițiilor art. 13 alin. (3) din Hotărârea Guvernului nr. 369/2021 privind organizarea şi funcţionarea Ministerului Educaţiei,

**MINISTRUL EDUCAȚIEI**

**emite prezentul ordin:**

      **Art. 1 -** Se aprobă Metodologia şi criteriile privind acordarea gradaţiei de merit personalului didactic din învăţământul preuniversitar de stat în sesiunea 2021, prevăzute în anexa care face parte integrantă din prezentul ordin.

    **Art. 2 -**   La data intrării în vigoare a prezentului ordin se abrogă Ordinul ministrului educaţiei și cercetării nr. 3307/2020 pentru aprobarea Metodologiei şi criteriilor privind acordarea gradaţiei de merit personalului didactic din învăţământul preuniversitar de stat în sesiunea 2020, publicat în Monitorul Oficial, Partea I, nr. 158 din 27 februarie 2020.

**Art. 3 -**   Direcţia de specialitate din cadrul Ministerului Educaţiei, inspectoratele şcolare şi unităţile de învăţământ preuniversitar duc la îndeplinire prevederile prezentului ordin.

**Art. 4 -** Prezentul ordin se publică în Monitorul Oficial al României, Partea I.

**MINISTRU,**

**SORIN MIHAI CÎMPEANU**

București,

Nr. 3749 Data: 28.04.2021